Reconeguda la reducció de nitrogen de les dejeccions amb els pinsos de la CPV - Grup Clade\nEl Departament d’Agricultura i Ramaderia de la Generalitat ha reconegut que els valors de nitrògen excretat pels animals que consumeixen pinso de Cooperativa Plana de Vic són inferiors als valors estàndards establerts en la normativa vigent.\nLa reducció de nitrogen amb la utilització de la gamma de pinsos CPV és de fins al 31% pels porcs d’engreix si es fa alimentació multifase (un pinso per a cada fase del creixement de l’animal), i del 28% en l’alimentació bifàsica. Pel que fa a les truges, la reducció de nitrogen excretat és del 21%.\nDes de l’any 2007 la Cooperativa Plana de Vic ha portat a terme l’estudi Caracterització de purins porcins produïts a partir de formulacions i processos de fabricació CPV, amb la col·laboració dels socis de 30 explotacions.\nLa finalitat de l’estudi era comptabilitzar tant el volum com els quilos de nitrogen que genera de mitjana una plaça de porc d’engreix i una de truja consumint els pinsos fabricats per la Cooperativa.\nLa reducció de nitrogen que s’aconsegueix representa, d’una banda, el reconeixement per part de l’administració de la tasca portada a terme per la cooperativa a l’hora de respectar el Medi Ambient i, per l’altra, una millora econòmica i de gestió de les dejeccions per part de les granges que consumeixen la gamma de pinsos de la cooperativa.\nCooperativa Plana de Vic va desenvoluapr fa uns mesos un sistema d’alimentació multifase consistent en crear una gamma de pinsos que cobreix totes les necessitats nutricionals dels animals. Amb els diferents tipus de pinso de l’alimentació multifase, s’ajusta el nivell d’alimentació en funció del tipus d’animal, de la genètica i de l’edat, maximitzant el creixement, optimitzant el cost i reduïnt les emissions de nitrògens als purins.\nEl director general de Cooperativa Plana de Vic, Josep Erra, constata que “sempre hem tingut clara la importància de l’alimentació animal en el conjunt de la cadena d’alimentació que acaba amb la comercialització de la carn als nostres establiments i investiguem contínuament de quina manera es pot millorar. L’alimentació multifase és un pas més per la millora de la nostra alimentació, del nostre entorn i per la millora del funcionament de les explotacions”.


Elaborats amb ous, llet, llevat, mantega... els PANCAKES Serrajòrdia són una autèntica delícia!\nAquesta mena de "tortitas/creps", prims i rodons, fets a la planxa i emplenats de diferents ingredients, NO ET DEIXERAN INDIFERENT.\nDolços o salats, són ideals per esmorzar, berenar o també com a postres després d'un àpat de dinar o sopar.\nA Serrajòrdia els pots demanar al teu gust, amb la combinació que més t'agradi i amb els ingredients que tu vulguis. Només ens ho has de demanar i tel's fem al moment.\nMira d'entre molts, els que per exemple fem:\nDe Fruites del Bosc, d'Aranyons, de Sirope (mel), de Plàtan i Xocolata, de Nutella...\nDe Pernil Cuït i Formatge, de Tomàquet amb Rúcula, Pernil Salat i Formatge...\nFES-TE TU LA COMBINACIÓ QUE MÉS T'AGRADI I QUE VAGI DE GUST!


(Es descobreix la diferencia funcional de dues integrines de l’enllaç de la cèl·lula amb l'entorn) - Institute for Bioengineering of Catalonia (Es descobreix la diferencia funcional de dues integrines de l’enllaç de la cèl·lula amb l'entorn) - Institute for Bioengineering of Catalonia\nseptiembre 22, 2009 enero 15, 2015 Noticias de investigación\nUn article publicat en línia a Proceedings of the National Academy of Sciences (PNAS), l’autor principal del qual és Pere Roca-Cusachs, investigador de l’IBEC, aporta per primera vegada una desposta experimental a aquesta qüestió.\nA l’article es mostra la diferència funcional de les dues integrines i la seva complementarietat. La integrina α5β1 és la responsable de resistir les forces de l’entorn cel·lular i alhora mantenir la integritat de l’enllaç entre les cèl·lules i el seu entorn. Per la seva part, la integrina αvβ3 s’ocupa de la detecció de les forces, sense aportar cap resistència addicional. Aquest descobriment confirma també la idea intuïtiva de que la cèl·lula és com una màquina microscòpica amb capacitat de detecció i resistència per relacionar-se amb el seu entorn.\nL’estudi s’ha realitzat amb fibroblasts. En concret, s’ha estudiat l’adhesió de les dues integrines amb la fibronectina, una proteïna essencial en l’adhesió cel·lular, la curació de ferides i l’embriogènesi. La comunicació de la cèl·lula amb l’entorn també és un factor important en el desenvolupament de tumors, ja que un dels primers canvis que es detecten en un tumor és l’augment de rigidesa. A l’augmentar la duresa de l’entorn, la cèl·lula pot passar de comportar-se normalment a ser cancerígena. Actualment ja existeixen anticancerígens basats en la inhibició de les integrines. Entendre els mecanismes pels quals les integrines influeixen en la resposta de les cèl·lules d’un teixit és essencial per desenvolupar fàrmacs més específics i amb menys efectes secundaris. Així, la identificació de la integrina αvβ3 com a detector de forces la situa com a candidata en el desenvolupament d’anticancerígens, ja que podria explicar part del comportament maligne de tumors associats al canvi de rigidesa.


Ben jugat! Jocs tradicionals. Biel Pubill: Vetaina a la Via Verda\nEnguany Vetaina ha acompanyat als alumnes de 1r d'ESO de l'institut de Flix per la Via Verda de la Terra Alta. Aquesta és una d'aquelles excursions que són difícils d'oblidar i que, fetes a inici de curs, ajuden a crear una atmosfera especial amb el grup i la classe, creant lligams i complicitats entre els alumnes i els professors que, al llarg del curs, resulten molt importants.\nLa sortida s'ha fet des d'Horta de Sant Joan, on els ha deixat l'autocar, i han fet un trajecte de més de 32 quilòmetres fins a Xerta, passant per les estacions de Bot, Prat de Comte, l'ermita de la Fontcalda -on hem dinat i els més agosarats s'han banyat-, l'estació de Pinell de Brai i la de Benifallet.\nPodeu trobar més imatges d'aquesta sortida en aquest enllaç.\nPublicat per Biel Pubill a 10/17/2014\nEtiquetes de comentaris: Excursions i sortides, Vetaina, Via verda


La Costa Daurada és una de les destinacions turístiques preferides dels lleidatans - 7accents\nLa Costa Daurada és una de les destinacions turístiques preferides dels lleidatans\nLa FEHT va organitzar ahir un dinar de premsa per presentar el producte turístic de la Costa i facilitar les dades de visitants a la zona\nLleida 28.04.2016 12.15 h\nLa regidora de Turisme de Cambrils, Mercé Dalmau, i el gerent de la FEHT, Joan Anton, durant la presentació a Lleida. (Foto: FEHT)\nLa Federació de Turisme de Tarragona (FEHT) i representants del sector turístic de la Costa Daurada van presentar ahir l'oferta turística de la zona i les novetats per aquesta temporada en un dinar de premsa al Restaurant Davall de la Llotja de Lleida. Aquesta acció té com a objectiu consolidar i reforçar un mercat de proximitat tan important com el de Lleida, ja que aquesta ciutat i la seva província són els principals mercats emissors de turistes cap a la Costa Daurada.\nSituada a poc més d'una hora en cotxe de Lleida, la Costa Daurada és una de les destinacions preferides a Catalunya i Espanya. Entre tots els visitants que van arribar a la zona el passat estiu, un 26,3% eren catalans, un 31,9% eren de l'Estat Espanyol i el 41,8% eren estrangers.\nPel que fa l'origen dels visitants catalans a la zona i segons les dades presentades per la FEHT, el públic lleidatà és el segon més nombrós a la Costa Daurada i representa un 20% del total. Lideren aquest rànquing de visites els turistes provinents de la província de Barcelona. La tercera posició és per als visitants de la mateixa província de Tarragona i de Girona (1,8%).\nSegons dades recollides per l'Observatori del Parc Científic i Tecnològic de Turisme i Oci de Catalunya, un 87% dels lleidatans que visiten la Costa Daurada i s'allotgen en hotel, càmping o apartament turístic repeteixen visita a la zona, fet que demostra un grau elevat de fidelització cap a la destinació. Tanmateix, un 35% dels lleidatans enquestats vinculen la Costa Daurada a calma i vacances. Finalment, l'enquesta destaca que la tipologia majoritària del turista lleidatà són famílies amb nens petits i parelles entre els 35 i 40 anys.\nA més, la Federació preveu un acte popular de promoció de la Costa Daurada als lleidatans durant la primera quinzena de maig.\nEl dinar va estar presidit pel gerent de la Federació de Turisme de Tarragona, Joan Anton, i la regidora de Turisme a l'Ajuntament de Cambrils, Mercè Dalmau.\nFederació de Turisme de Tarragona


Petit Sabadell | Presentació del llibre 'Els Garcia i el mur'\nPresentació del llibre ‘Els Garcia i el mur’\nFira Dyversió! »\n11 desembre 2021 - 12.00\nLa Llar del Llibre acull la presentació d’Els Garcia i el mur, un nou llibre de Jaume Copons i Òscar Julve que parla sobre l’amistat. La Duna i en Lluc Garcia tenen el mateix cognom, però no són germans ni cosins. Són veïns i amics, tot i que no sempre ha estat així. Quan es van conèixer, en Lluc no volia ser amic de la Duna. Fins i tot va aixecar un mur de caixes al jardí per no haver de veure-la. Però de vegades, amb una mica de paciència i humor, l’amistat esclata.\nEs tracta d’un llibre plantejar per ensenyar el valor de l’amistat i adonar-se’n que les relacions humanes necessiten temps i estima, i també que les diferències no impedeixen que la veritable amistat esclati. En definitiva, l’amistat és com una bèstia exòtica i salvatge: no es pot domesticar, però s’ha de cuidar molt perquè creixi forta i duradora.


L’acte de lliurament del guardó, que atorga l’institut d’Estudis Món Juïc amb la col·laboració de la Xarxa Vives d’Universitats i amb el suport de la Direcció General de Política Lingüística del Departament de Cultura, va tenir lloc el 23 de febrer, a la sala de graus de la Facultat de Lletres de la Universitat de Girona (UdG).\nA l'acte va participar la presidenta de l'Institut d'Estudis Món Juïc, Tessa Calders; la directora general de Política Lingüística, Ester Franquesa; el director de l'Agència de Gestió d'Ajuts Universitaris i de Recerca, Jordi Mas i Castellà; el degà de lletres, Josep Gordi, i el vicerector de Planificació, Innovació i Empresa, Ramon Moreno. El director de la tesi premiada, Oriol Ponsatí, i el guardonat Joan Ferrer i Gràcia van destacar els principals aspectes de la tesi. La celebració es va tancar amb un petit recital a càrrec de la coral de la UdG.\nEl premi Cum Laude s’adreça als estudiosos que hagin defensat la tesi doctoral en català a qualsevol universitat de la Xarxa Vives i hagin obtingut un Cum Laude. L’objectiu del guardó és premiar les obres de recerca d’alt nivell de l’àmbit d’humanitats escrites en català, difondre-les i demostrar que la llengua catalana, quan el contingut és de qualitat travessa fronteres, i que les primícies, les troballes i els resultats de la recerca s'han de fer públics en català, per tal d'assegurar-ne el prestigi.


Zum Stadlbauern Triftern Alemanya - Ofertes d'hotels amb els MILLORS DESCOMPTES EN LÍNIA\nVeure tots els 4 allotjaments a Triftern.\nFichtenstrasse 6, Triftern, Triftern, Alemanya, 84371 - Veure al mapa\nMés informació sobre Zum Stadlbauern\nPer als viatgers què vulguin captar les imatges i els sons de Triftern, Zum Stadlbauern és l'el·lecció perfecta. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nZum Stadlbauern ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix habitació familiar, instal.lacions de barbacoa, màquina venedora, cuina compartida.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix una excelent varietat d'instal.lacions d'oci, incloent sauna, piscina coberta, ping pong, jardí, sala de jocs. Descobreixi una encantadora mescla de servei profesional i ampla gama de característiques a Zum Stadlbauern.\nCal que informeu el Zum Stadlbauern de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.\nAllotjaments a Triftern


Daisy Cupcakes, una “bakery” a la Garriga | La Garriga Digital\nDaisy Cupcakes, una “bakery” a la Garriga\nFa unes setmanes obria a la Garriga Daisy Cupcakes, una bakery. I diem bakery i no “forn”, en tant que la proposta d’aquest establiment és diferent. Segons la Marga, la propietària, es tracta d’oferir una pastisseria de fantasia, creativa i personalitzada. Aquesta creativitat es manifesta en el principal oferiment de la botiga: cupcakes.\nAquests dolços elaboradament adornats, de tradició anglosaxona, s’assemblen a les nostres magdalenes, però estan ben lluny de ser una senzilla magdalena. De fet, cupcake significa literalment “pastís de tassa”, no “magdalena”, que es traduiria a l’anglès com muffin. I és que cadascuna d’aquestes postres és un pastís en miniatura: al seu interior podem trobar-hi des del tradicional pa de pessic fins a propostes tan originals com una mousse de xocolata amb trossos de mango, passant per versions en miniatura de postres com un tiramisú. La decoració de fantasia és tan important com un interior elaborat amb molta cura i ingredients de qualitat.\nDaisy Cupcakes ofereix, a més a més, una àmplia selecció de productes importats, tals com tes, infusions, pastes i aperitius anglesos, xocolates de degustació belgues o gelats italians. Tot el que hi ha a la botiga es pot degustar allà mateix, a més de comprar per a endur. Ofereixen, també, les seves elaboracions per encàrrec, i donen vida tan a cupcakes com pastissos personalitzats segons el disseny que busqui el client. Properament, a més, oferiran cursos per aprendre a elaborar aquestes “magdalenes” i vendran el material i els ingredients necessaris.\nLa botiga vol esdevenir un espai diferent a la Garriga, on degustar cupcakes, gaudir d’infusions i sucs o dur-hi infants a jugar en una zona habilitada especialment. Fins i tot es poden organitzar festes privades per encàrrec. La Marga confia en el boca-orella com la millor publicitat i resta a disposició de tots els garriguencs que vulguin acostar-se a provar els seus pastissos.\nPoden visitar la Bakery al Carrer Banys número 123 (davant dels pisos verds), o bé contactar-hi per telèfon al 636 553 652. A internet, poden trobar més informació a www.mydaisycupcakes.net o al Facebook de la botiga. També s’hi poden posar en contacte al seu correu electrònic: daisycupcakes@gmail.com\nArticle anteriorOpinions de personatges de reconeguda vàlua i experiència\nArticle següentJornada de Portes Obertes a la Torre del Fanal


El primer equip empata sense gols i l’ascens es decidirà a Bescanó – CF MARTORELL\nDe CF MARTORELL2 de juny de 2019Sense comentaris\nEls martorellencs hauran de jugar-se la plaça d’ascens a Primera Catalana a Bescanó. Fotografia: Enric Albarracín\nL’ascens a Primera Catalana es decidirà a Bescanó. El primer equip del Club Futbol Martorell ha empatat sense gols al CE Torrent de Llops en l’anada en un partit molt igualat en què els dos equips han fet gala de la seva fortalesa defensiva. Els visitants, amb un xut al travesser de Gerard Muñoz, han pogut desequilibrar el duel i els 90 minuts a Bescanó determinaran si l’equip d’Albert Nualart és capaç de tombar els gironins.\nDes del primer mimut, el CF Martorell ha volgut mostrar la seva essència. I Xavi Marco ha avisat el porter Jota amb un xut que ha sortit fregant el travesser en la primera ocasió dels blanc-i-vermells. El primer quart d’hora ha estat pels de Nualart que han ofegat els gironins tot i que sense aprofundir en atac. Abans de la mitja hora de joc una centrada de Xavi Marco no ha tingut rematador. Ni Abde ni Balada han arribat a una pilota que s’ha passejat dins l’àrea del CD Bescanó. L’àrbitre ha concedit una aturada de dos minuts perquè els jugadors recuperéssin forces. El darrer quart d’hora ha estat per als visitants. Gerard Muñoz ha despertat els gironins tot i que no ha estat precís en un control dins l’àrea abans de rematar molt tou en una centrada de Vega. Tot seguit, el mateix Vega s’ha plantat sol davant del porter Toni i el martorellenc ha respòs amb una aturada providencial. Abans del xiulet de l’àrbitre, Jota ha desviat a córner un xut llunyà de Balada.\nMés ocasions però poc encert\nAl descans, Nualart ha mogut la banqueta i ha renunciat a Abde, molt vigilat i més estàtic, per mirar de desequilibrar la defensa visitant amb un Pau Hernández molt més imprevisible. L’arrencada del CD Bescanó en el segon temps ha ofert els millors minuts en atac però la seguretat de Toni sota als pals ha estat la millor rèplica. El porter martorellenc ha refusat un xut de Vega a córner. Al minut 52, l’oportunitat més clara en tot el partit ha estat pels gironins amb un xut de Gerard Muñoz al travesser que ha posat l’ai al cor als aficionats martorellencs.\nNualart ha pres nota i l’entrada al terreny de joc d’Ibra Diop ha servit per combatre la lluita al mig del camp, qui ha equilibrat més les forces. Balada ho ha tornat a intentar com també Xavi Marco i Serrats, que en una acció conjunta, han posat en perill Jota. Al minut 74, Xavi Sansegundo ha disposat de la millor ocasió pel CF Martorell amb una rematada dins l’àrea que ha sortit fregant el pal de la porteria gironina. En els darrers minuts, els jugadors més frescos han tingut molta més presència. El CD Bescanó ha gaudit de dues oportunitats força clares entre Pep Roca i Vilaró, sobretot una darrera en temps d’afegit que Vilaró no ha pogut executar amb encert. Els martorellencs s’han defensat amb ordre fins al final que ha arribat amb el xiulet de l’àrbitre. Queden 90 minuts de l’eliminatòria dissabte vinent. La història truca a la porta del CF Martorell. L’afició blanc-i-vermella ha de tenyir Bescanó. Tot està per fer i tot és possible.\nEntrada anteriorEl primer equip busca el botí més gran de la història a Bescanó\nEntrada següentEl primer equip vol fer el primer pas cap a Primera Catalana


Vacuna gratuïta de la grip per a qui hagi estat ingressat per Covid-19 - Altaveu el diari digital d'Andorra\nVacuna gratuïta de la grip per a qui hagi estat ingressat per Covid-19\nEls Centres d’Atenció Primària han rebut una quantitat notòria de peticions per administrar-se el vaccí contra la malaltia\n18/10/2021 (11:28 CET)\nLa infermera del CAP de la Massana, Paqui Guerrero, preparant una vacuna de la grip. Bru Noya\nAquest any, amb l’inici de la campanya de vacunació de la grip, s’estrena un nou grup de risc. Totes aquelles persones que han patit la Covid-19, específicament aquells que han estat ingressats, podran rebre de forma gratuïta el vaccí. A més, els Centres d’Atenció Primària (CAP) han rebut una quantitat considerable de peticions, tenint en compte la poca incidència de la malaltia que es va tenir l’any passat.\nTotes aquelles persones que han patit el coronavirus durant aquest temps que ha durat la pandèmia, s’han convertit en nou grup de risc per a la grip. Segons explica Paqui Guerrero, infermera del CAP de la Massana, haurien de sol·licitar la recepta al seu doctor de capçalera i adquirir-la a una farmàcia. Posteriorment, hauran de demanar cita a un centre i se’ls administrarà sense cap cost.\nL’any passat la incidència de la grip va ser força baixa, sent pràcticament eclipsada pel coronavirus. Per tant, Guerrero explica que “esperàvem que disminuís la demanda per posar-se la vacuna”. Tot i això, sembla que les prediccions han sigut errònies, ja que al CAP de la Massana ja fa dies que es reclama, sobretot per part de la gent gran, “ja tenim les agendes plenes de persones que es volen posar el vaccí”. Opina que "val la pena continuar utilitzant aquesta mesura de seguretat\nHa afegit que la inoculació del vaccí de la grip no representa cap problema si coincideix amb l'administració de la tercera dosi de la vacuna de la Covid-19. "Es poden posar sense cap problema i no cal que passi una franja de dies determinats". Les vacunes contra la grip estacional només s'administren als CAPs, excepte als centres residencials, on es posen allà mateix per part dels professionals sanitaris.


RESUMS Trobades | Plataforma en defensa de l'escola pública.\nTrobada 19-8-2013 Claustre del Carme, 35 assistents.\nHi ha representacio de pares, profes, alumne i sindicats (UGT i STEI)\nEs van parlar dos temes, principalment: El pregó alternatiu i el començament de curs.\nTambé va venir una al·lota mallorquina a explicar-nos el tema de l’assemblea de docents de Mallorca. Volia recollir signatures. Na Maica té els papers.\nNa Maica va dur un primer escrit per donar-lis per muntar el pregó. Entre tots el vam retocar i en teoria ja està en marxa.\nPropostes vàries per al principi de curs:\n– Encerclar illa de cases conselleria\n– Tancades als centres\n– Flyiers reivindicatius pel carrer\n– Enviament de notícies a través del twiter (na Sara Casero ens ho explica)\n– El mestre surt al carrer (els claustres surten junts a la plaça del poble, …)\n– Reunions pares avançar-les a principis de curs /assemblees per a pares a principi de curs\n– Diumenge de festes pitada al balcó de les autoritats vestits de verd, etc\nAl final en traiem dus accions inicials:\n– DIA DE SETEMBRE REPARTIR ALS POBLES (PARES, ALUMNES, PROFES, MESTRES,…) FLYIERS REIVINDICATIUS. Els flyiers els farà en Toni, exalumne del cap i des castell i li passarà a na Maica que ens ho passarà als altres per a què ho imprimim. Davant seria l’adhessiu que ha fet na Vero i darrera uns punts de reclam.\n– DIA 12 DE SETEMBRE, A LES 19H PITADA DAVANT DE CONSELLERIA. És el dia abans de ‘començar’ les classes. Pares, mares, alumnes profes, mestres, tothom a pitar a conselleria. Que siguem molts i estorbem al carrer.\nUna mare demana pel tema vaga el 13.09. SEmbla que està en marxa. Que el curs no comenci amb ‘normalitat’.\nTrobada 19-6-2013 IES Biel Martí, Ferreries, 8 assistents.\nEns posem una mica al dia de com està el tema dels TILS als diferents centres dels que hi ha aquí representats amb pares o metres.\nActualment hi ha gairebé 5000 signatures recollides en contra del TIL a nivell de Balears.\nComentem com està el tema de la proposta feta a la reunió d’abril sobre la censura a la política educativa del darrer any que es podria plantejar al darrer Consell Escolar (la iniciativa la portava la FAPMA). Es va desestimar davant la dimissió del Conseller Bosch.\nInformem de la iniciativa Menorca edu21.\nFem una valoració de les darrers iniciatives o actuacions:\nValoració positiva de la presència de la FAMPA als mitjans.\nConcentració de 1 de juny a Ferreries: molt poca gent. Ens demanem què passa. És que no ens sentim tots part del mateix viatge? Tal vegada es podria genera assemblees a tots els centres de pares/mares i professors per parlar d’educació i continuar generant comunitat\nCartells a les cases en contra de la LLEI o dels avantprojectes, molt negativa pràcticament ningú ho ha fet i és un gest que no porta gaire feina ni temps.\nIntentar mantenir el tema educatiu d’actualitat…Presentació del pacte de l’educació a la premsa dia 15 de juliol. S’informarà del lloc i data perquè vagi el màxim de gent.\nVista la participació a les darreres iniciatives no ens veiem en cor de muntar res per a juliol.\nAprofitar els darreres dies, sobre tot quan la presència de pares és major, per portar les samarretes.\nPer al curs que ve es proposa intentar activar des de la Plataforma i des de les APIMES assemblees a tots els centres amb pares, mares, alumnes i professors per parlar de què ens preocupa.\nTrobada 21-5-2013 CEIP Pere Casasnovas. Som uns 30 assistents.\nValoració de la jornada de vaga___ A Ciutadella molt bé, sobre tot el fet d’anar a demanar que el sou anessin per als centres, ja que es van ajuntar unes 120persones. Es considera que sempre han d’haver trobades als matins en aquests dies de protesta.\nEs comenta que a alguns centres va ser poca la incidència de la vaga i que a altres va anar molt bé, així com a nivell estatal. Però el que es considera més positiu és la gran participació de pares, mares i alumnes. A més, es valora molt positivament la iniciativa de la FAMPA de publicar les dades reals, així com el seu escrit al diari i intervenció a la radio.\nValoració també molt positiva de les xerrades sobre les noves normatives d’educació a l’escola de Sant Lluis.\nEs recorda que, com es va decidir a l’anterior reunió, es va elaborar i donar difusió al text amb les consideracions de la Plataforma sobre aquest decret. Però a partir d’aquí la conversa s’anima i és un poc difícil reflectir-la a aquest resum. S’ha parlat de la postura d’alguns Equips Directius que estan ja redactant un projecte per evitar “mals majors”. Alguns companys diuen que als seus centres s’està parlant de la possibilitat de realitzar escrits per presentar als Consells Escolars on s’expressi el rebuig a aquests projectes. Seria possible unificar aquests escrits? Es pot emprar com a model el textos que sembla ja ha fet córrer de STEI? A Ferreries la CCP estan fent el seu projecte segons l’article 20. I també surt la possibilitat d’adoptar postures més contundents com negar-se a realitzar els projectes, plantar-se.\nCom el tema porta a parlar molt dels equips directius també es planteja poder celebrar una trobada amb ells, però açò, com a moltes altres possibilitats que es posen damunt la taula no depèn només de nosaltres. Per poder portar-les a terme necessitarien una postura comú d’un percentatge molt alt de la comunitat educativa que sembla que no existeix, o com a minin no a aquestes reunions.\nEl que si pensem que podem fer la Plataforma és:\nRecomanar a les APIMES dels centres de primària on estan els alumnes que es veuran afectats per el decret el curs que ve (P2, P5, segon i quart i sisè ), que convoquen als pares per explicar com afectarà i quina serà l’opció del centre. El material que es pot emprar com a suport de l’explicació està penjat al blog.\nDonar difusió al text de rebuig al decret. Hi ha un model per professors, un per equips directius i també un per les famílies que ha redactat una professora de Ferreries. La Plataforma signarà un i l’enviarà al diari.\nDesprés de comentar diferents noves propostes d’actuació es decideix:\n– Promoure una campanya perquè tothom que vulgui expressi el seu rebuig a les noves normatives penjant cartells als balcons i finestres de casa seva. Hi haurà models de cartells al blog i al facebock.\n– Acudir a la convocatòria per al Dissabte 1 de juny, a Ferreries “L’Escola surt al carrer “ .\n– Estar pendents de la proposta que ha sortit a Eivissa d’aconseguir anuncis als mitjans.\n– Donar difusió i assistir a la xerrada que donarà Pilar Benejam el proper 31 de maig organitzada per el Moviment de renovació pedagògica. Es penjarà cartell.\n– Donar difusió i assistir a la xerrada que donarà Andreu Mayayo el proper 6 de juny. Es penjarà cartell.\nPer últim es decideix que la propera reunió serà el 19 de juny a Ferreries.\nTrobada 30-4-2013 IES Joan Ramis 25 assistents\nComencem la reunió fent la VALORACIÓ de les TANCADES:\nCIUTADELLA___17-20h unes 400 persones, la major part mestres amb els seus fills. Es fa una valoració positiva. Va funcionar molt bé els jocs per els fiets a una banda i el debat a un altra. Comenten que sembla que hi ha una decisió presa a la reunió de directors en contra de les edicions de llibres de text balears.\nLes companyes ens diuen que duplicaran les reunions per que qui vulgui pugui estar més informats. Els assistents a la reunió comentem que no hi hauria cap pega en realitzar les reunions de la Plataforma de forma itinerant.\nFERRERIES___ la tancada es va fer a la concertada de 17 a 20h. També hi havia activitats per als fiets. Van veure el vídeo de Tonucci. No eren molta gent i van tenir la sensació de ser els mateixos que van assistir a la tancada de 28 de novembre. El decret del trilingüisme va ser molt protagonista al debat. Va sorgir també l’idea de tallar el trànsit però al Claustre celebrat a de l’IES Biel Martí el mateix capvespre de les tancades. La valoració és positiva, ha participat molta gent, ha acudit la premsa… No ha hagut cap pega, el poble està amb ells.\nMERCADAL___ No hi ha ningú que participes a la tancada a la reunió, però sembla ser que van trobar molta resistència per part de la direcció per organitzar la tancada.\nALAIOR___ 17,30-20h / 20h-23h 200 persones Es van dividir uns dos grups. A l’IES van fer xerrada i debat. El decret de tractament de llengües també va estar molt present. Al ressopó es va quedar un grup variat i va ser molt agradable. Un dels resultat de les tancades ha estat el contacte establert entre les APIMES d’Alaior.\nMAO: 20 a 23hRamis___ han creat una assemblea de professor i ja són 45 professors. A la tancada serien unes 50 persones 50%(pares i profes). Alumnes 2. Van tornar a explicar la LOMQE, TIL i Convivència. Va ser animat i entre d’altres temes va quedar evident la necessitat d’un pacte per l’educació…\nCAP DE LLEVANT: 19-24h 100 persones. Es va començar amb activitats esportives per a tots els membres de la comunitat educativa. Després es podia triar entre explicacions de la LOMQE i els altres avantprojectes i l’activitat “ Què va fer el teu fill a classe la setmana passada”. Després de sopar es va parlar de les actuacions convocades a nivell estatal i es va decidir realitzar l’abraçada al centre el dia 26.\nSA GRADUADA___ 16,30-19h___ 25 persones van assistir, majoritàriament mestres. Les activitats van ser variades i va funcionar prou bé.\nEn general, podem concloure que ha hagut més participació, que s’ha sumat gent nova i que hem reprès el contacte amb Palma.\nTambé ens comuniquen unes companyes de Mare de Déu de Gràcia que s’han posat en marxa.\nDesprés passem a parlar de les PROPOSTES:\nEs proposa fer les reunions itinerants als diferents pobles. La propera serà a Ciutadella el 21 de maig a les 20 h.\nS’ha parlat la proposta de fer les reunions una mica més tard perquè venguin els pares.\nLa Plataforma es brinda a explicar el contingut de la LOMQE a qui vulgui.\nEs decideix que es redactarà un text on apareguessin els motius per els quals la Plataforma recolzarà la no participació en el projecte lingüístic dels centres i la no aprovació d’aquests projectes lingüístics per part dels Consells Escolars\nTambé s’aprova que es prepararà un text que expressi la “censura a la política educativa” del darrer any per que es pugui presentar al darrer Consell Escolar de tots els centres que ho vulguin.\nPer últim, es decideix donar recolzament a la vaga per part de la Plataforma. La FAPMA es planteja la vaga com una plantada. La junta opina que sobren motius però com és un tema delicat convoquen una assemblea d’APIMES per el divendres 3 per que es posicioni.\nPer últim acordem que el dia de la vaga, a Maó i Ciutadella durant el matí es demanarà que el sou que ens descompten als professors reverteixi en els nostres centres. També es prepararà material per a la manifestació del capvespre.\nUs esperem a tots! Ens hi juguem molt!\nRecordeu, propera reunió 21 de maig a Ciutadella a les 20 h. El lloc queda pendent per concretar.\nReunió 10-4-2013 20 assistents.Comencem la reunió fen valoració de les darreres actuacions: activitat d’Alaior, “ Per l’educació pública tu també contes” i de la manifestació.\nDesprés passem a comentar i decidir si ens sumem o no a les convocatòries estatals per al dia 25 Abril.\nUn cop decidit que si ens sumem a les tancades, passem a valorar quines possibilitats tenim. Fer una única tancada insular a Mercadal, fer una tancada a les quatre poblacions on s’han realitzat les anteriors activitats (Maó, Alaior, Ferreries i Ciutadella), o intentar que sigui cada centre qui decideixi sumar-s’hi i organitzi cada tancada.\nAl final ens decidim per aquesta darrera opció perquè ens sembla que plantejar-ho així facilitarà la implicació i participació de més gent.\nPassem a elaborar com presentarem i difondrem l’activitat i a preparar la documentació i material que adjuntarem a la convocatòria.\nUn cop ultimat el material repassem a qui ho enviarem.\nPer últim, comentem una xerrada de Andreu Mayayo, Doctor en Història Contemporània de la UB, per al 6 de juny.\nLa propera reunió de la Plataforma serà el 30 d’ abril a les 19 h al Ramis. On continuarem tractant noves actuacions.\nTrobada 5-3-2013 som un 35 assistentes.Posem al dia als assistents sobre la darrera reunió i els contactes amb els sindicats. A tots els assistents els hi sembla bona idea complementar i potenciar la jornada de vaga amb les sortides al carrer simultànies a les quatre poblacions (Maó, Alaior, Ferreries i Ciutadella) el capvespre del dia 13 de març. Aquest fet, més el suport que les associacions de pares i en concret la FAPMA dona a la jornada i manifestació del dia 20, més les vagues i mobilitzacions d’estudiants, ens permet parlar de Jornades protesta. Es decideix que es donaran a conèixer com a tals.\nJornades protesta. 13 de març: VAGA professors i concentració davant delegació del govern.A l capvespre SORTIDA AL CARRER de tota la comunitat educativa:“Per l’escola pública tu també “CONTES”14 de març: vaga estudiants20 de març: vaga professors i estudiants. Capvespre manifestació.\nEls pares comenten les seves sensacions davant la convocatòria de vaga. La majoria consideren que poc a poc la gent va entenen més quins són els motius, sobre tot després de les sessions informatives i de la Taula rodona. És evident la necessitat d’informar, informar i informar. Un punt important per informar als alumnes són les APIMES.\nRepassem la preparació de la sortida al carrer del proper dissabte a Alaior. La major part d’actuacions estan ja definides. La dinàmica serà molt semblant al que es va fer al Claustre de Maó. En aquest cas, a més es recolliran signatures per presentar una instància a l’ajuntament on es demanarà que doni recolzament al manifest.\nQuedem el dia 9 a les 9 h al Ramal d’Alaior qui vulgui col·laborar i a les 10 qui vulgui assistir.\nArribats a aquest punt, ens dividim en dos grups. Un que prepara tot el necessari per als tallers de dissabte aAlaior i un altre per dissenyar la concentració simultània a Maó, Alaior, Ferreries i Ciutadella del dia 13 al capvespre.\nDesprés de moltes voltes queda dissenyat de la següent manera (s’ha de tenir en compte els que som i el poc de temps que tenim, per tant no ha de requerir molta infraestructura i ha de ser prou oberta perquè tot aquell qui vulgui es pugui sumar):\n“Per l’escola pública tu també “CONTES” (açò figurarà al cartell que s’ha de fer per posar al carrer)\nEs pretén un acte de protesta calmat i tranquil que ens inclogui a tots grans i petits, pares i no pares, mestres i no mestres, alumnes i no alumnes, siguis qui siguis, si t’interessa defensar l’educació pública allí t’esperem.\nEns trobem el dia 13 a les 19h.\nSi pots vine de verd o de negre.\nPorta un fanalet (pot ser un espelma i got de plàstic)\nSeu amb el grup de lectura que vulguis\nEmprarem una de les nostres eines més habituals i que tots relacionem amb l’educació i a cultura. Ens disposarem en petits grups, il·luminats per els nostres fanals i llegirem contes.\nA les 19’30 es farà lectura del manifest. ( menys a Alaior també es recolliran signatures per presentar les instàncies als diferents ajuntaments.)\nPer suposat, també hem parlat de la difusió. Tots ho intentarem fer arribar al màxim de gent possible, amb els mitjans de que disposem. A més la Fapma també s’encarregarà de tenir preparades unes octavetes per repartir en el moment a la gent, i dels mitjans.\nReunió 19-2-2013 Som 10 persones.\nPrimer parlem de la iniciativa sortida al carrer a Alaior de tornar va muntar l’activitat a l carrer semblant al que es va fer a Maó al Claustre del Carme.\nLloc: El Ramal.\nTallers: semblants als que es van fer a Maó; actuacions…\nS’haurien de posar cartells als centres per recollir material per al taller de Kid protesta.\nContinuem parlant del desenvolupament de la Taula Rodona.\nDecidim les preguntes a plantejar, l’estructura de les intervencions i el temps.\nTambé es considera adient projectar el missatge que ens ha enviat Federico Mayor Zaragoza per finalitzar la sessió.\nParlem també de l’acte lúdic festiu reivindicatiu en defensa de la llengua catalana que tindrà lloc el dia 9 de març a les 19h a la sala multifuncional de Mercadal.\nEs llegeix el manifest plantejat comú a totes les terres de parla catalana i es decideix l’adhesió.\nLa propera reunió es fixa per al dia 5 de març a les 19h i es celebrarà a Alaior. Es canvia de dia per poder comentar i preparar ( si es dona el cas) les jornades de vaga.\nTrobada 10-1-2012 Som uns 15. (És una pena però no hi ha cap alumne)El primer que fem és decidir quins són els temes que volem tractar a la reunió.Primer es fa una valoració de la tancada del 28 de novembre___ Es considera que es va haver d’organitzar tot amb molta pressa. No aconseguim l’agilitat que algunes situacions requereixen.Malgrat aquest fet, va estar ben organitzat i les activitats van estar ben dissenyades.El que passa és que per la feinada que va suposar i, tenint en compte el que es reivindicava, va assistir molt poca gent. El més positiu és que es va realitzar conjuntament amb Mallorca i que va tenir ressò mediàtic.Comentem que la posada en marxa de la FAPMA facilitarà molt la gestió i difusió de les noves actuacions.Passem a parlar de les properes actuacions___ Tots els assistents estan d’acord en que és important continuar la tasca de donar a conèixer el projecte de la nova llei i les seves implicacions. Es decideix organitzar quatre xarrades simultànies a quatre punts diferents de l’ illa: Maó, Alaior, Ferreries i Ciutadella. Si totes les gestions surten bé, la data triada seria el 31 de gener. L’hora seria a les 19’30 i el títol: “Entendre junts la nova Llei d’Educació. Sessió informativa”.Es decideix que els espais que es demanaran no estiguin directament relacionats amb l’escola per deixar clar que no es tracta d’un tema que només interessa als docents. Tot d’una que estigui confirmat es realitzaran els cartell i se li donarà la màxima difusió.Quant al contingut, es pot aprofitar el material que es va emprar per a les tancades però fent les actualitzacions pertinents ja que l’avantprojecte ha patit modificacions. També es pensa en quina gent seria la més adient per fer-se càrrec de les xarrades.Per completar aquesta activitat també s’iniciaran les gestions per muntar una taula rodona per al 21 de febrer a la sala multifuncional de Mercadal. : “Entendre junts la nova Llei d’Educació. Taula rodona”. Intentarem aconseguir que sigui el més plural possible.Esperem la vostra assistència i participació. Ens hi juguem molt!\nTrobada 19 de novembre 2012 Escola Es Castell 19 h som uns 20.*Iniciem la reunió fent valoracions de les activitats del més d’octubre:Valoració actuació dia 20 d’octubre: Va superar expectatives, va passar molta gent. Sensació positiva. Fins i tot el tractament de la premsa. Va fruir tot. Les actuacions van estar també molt bé.Vaga d’alumnes i pares 18 d’octubre: Èxit, sobre tot a primària.Concentració dia 30: Molt poca gent. Tal vegada per ser entre setmana. Quan a les intervencions dels sindicats, tal vegada estaria bé que unifiquessin un discurs per actes com aquests.Vaga general: També molt bé.*Un cop fetes les valoracions, comencem a tractar la proposta que ve de Mallorca: Expliquem en què consisteix la proposta.Es tractaria de tancar-se a un centre el dia 28 de novembre amb un horari concret (proposta fiets de 17 a 20h i els més grans de 19 a 24h.Coincidim enmig i fem bereneta) per realitzar una gran assemblea amb tots els sectors educatius on es realitzen diferents activitats que incloguin a tots i que donen peu a compartir opinions.La idea és fer una acció conjunta entre les illes, seria la primera. I aconseguir que venguin adults i fer pinya com a comunitat educativa.Es decideix que val la pena fer un esforç i organitzar-ho! La situació ha requereix!Tancats per les retallades, obert per l’educació.S’ha triat el 28 perquè és el dia que canviarà el decret d’utilització dels espais públics dels centres. Són els pares que en realitat ho organitzen. Les APIMES faran la crida. Demanar permís al centre per emprar-lo només els del mateix centre.Es donarà a conèixer als pares amb una carta per als pares i passar a convidar als alumnes amb les autoritzacions. L’AMPA convocarà als delegats des instituts i que ells passin la informació als altres alumnes. A 1ària amb una carta per als pares és suficient. A la carta que hi hagi la programació.Considerem que li hem de donar un contingut un poc diferent al que proposen des de Mallorca, que vagi més en la línia de les nostres actuacions.Decidim contingut per escrit i autoritzacions.Proposem que millor sigui un centre de secundària.Contingut:19h: Convocatòria19:20h: Benvinguda a tothom i contextualització.19:30h- 21:30h: Hi haurà dues opcions:a) Visionat del documental de Trenta Minuts: “Notes d’educació” i col·loqui posterior.”Notes d’educació” toca temes com el paper dels directors, la formació dels mestres o les desigualtats entre escoles. El programa probablement suscita tants interrogants com respostes ofereix. Però convida a reflexionar sobre un dels pilars del present i el futur d’un país.b) Taller per fer anuncis, filmacions amb preguntes i dibuixos on es publiciti l’Educació Pública.Dependrà de la gent que hi hagi els grups seran més grans o no.21:30h-22:30h sopar (que tothom dugui menjar per compartir i la Plataforma posa el beure)22:30h: Reunió general on es veurà un fragment de “La educació prohibida” i després breu explicació sobre les implicacions de la LOMCE i pressupostos (retallada a educació). Ronda participativa de tots els presents.Per últim decidim que és necessari fer un esforç i ens tornarem a trobar dijous que ve dia 22 de novembre a les 19h al Cap de Llevant per acabar de concretar.Us esperem! Necessitem sumar forces!\nReunió 10 d’octubre\nSom uns 20. Com l’anterior reunió els assistents ens hem dedicat a preparar el necessari per la sortida al carrer del dia 20 d’octubre. L’ acte tindrà lloc al Claustre del Carme de les 10’30 a les 13,30. Acudiu!\nTots aquells que vulguin col·laborar en el muntatge que sàpiguen que començarem a les 9h.\nReunió 26 de setembre 2012.Som uns 20. Avui la reunió ha estat centrada exclusivament en la preparació de la propera sortida al carrer de la Plataforma.Serà el dia 20 d’octubre al Claustre del Carme. Hi haurà moltes activitats i necessitem tota la col·laboració i participació possible.La propera reunió per continuar preparant serà el dia 10 d’octubre a les 19h al Cap de Llevant.Us esperem!*********************************************************************************\nReunió 19 de setembre 2012 Som uns 40Com vam acordar la setmana passada comentem com aprofitar les reunions de pares per donar a conèixer les circumstàncies d’inici de curs.Hi ha centres, la majoria de primària i també alguns de secundària, que ja les han fet, així que es decideix fer un comunicat que via Apimes arribi atots els pares.Es fan moltes propostes, però al final trobem que millor que sigui un text curt, contundent i que convidi a la participació. El contingut serà el següent:Sí que n’hi ha estat per a tant!\nEls nostres fills estan pitjor atesos.\nHi ha centres que tenen 14 professors menys.\nLes baixes no es cobriran.\nPujada del preu del material escolar.\nL’èxit de qualsevol dels nostres fills està en perill.\nPer tot açò, l’AMPA d’aquest centre et convida a educar lluitant per defensar l’escola pública de tots i per a tots de la forma que us sembli millor: presentant queixes als representants de l’Administració, mantenint-te informat, denunciant la situació emprant el mitjà que trobis més adient o participant en la Plataforma en defensa de l’escola pública de Menorca.\nTambé torna a posar-se damunt la taula la dificultat d’arribar a més gent i es decideix que a cada centre es posi un punt d’informació sobre la Plataforma i les actuacions..\nPer últim, es decideix concentrar totes les energies en tornar a muntar una actuació al carrer per a fer-nos presents, i així intentar aconseguir més voluntats. La manera d’assegurar-nos l’assistència és que hi hagin activitats i actuacions per als fiets (així acudiran els pares).\nL’actuació es faria el 20 o 27 d’octubre. Repartim les gestions que s’han de fer i quedem per al proper dimecres a les 19h al Cap de Llevant per continuar amb els preparatius.\nTrobada dia 10 de setembre 2012. 14 persones.Iniciem la reunió repassant les propostes realitzades a l’anterior reunió.Comencem, entre tots, establint un petit ordre del dia. Decidim que tractarem com abordar l’inici de curs, com tornem a posar damunt la taula la situació que estem vivint, la proposta sobre no participar en el programa de centres ecoambientals. En definitiva, com tornar a posar a la gent en marxa…Ens posem per feina i consensuem entre tots el contingut del text que s’enviarà a la premsa per que és publiqui i que també es podrà emprar per a posteriors accions. El contingut seria el següent:Davant l’inici d’aquest curs la “Plataforma en defensa de l’escola pública” vol posar damunt la taula la següent situació que, no per anunciada, deixa de ser molt preocupant:a) Ratio (a desenvolupar)b) Falta d’atenció a la diversitat (a desenvolupar)c) IVA, ajudes per a llibres, baixades d’ajudes per a reutilització com ho poden afrontar famílies que tenen només un subsidi d’atur, (a desenvolupar)d) No es cobriran les baixes, (a desenvolupar) e) Precipitació dels processos i terminis marcats per la Conselleria que no permeten als centres exercir la limitada autonomia de la que disposen. Aquesta constant improvisació des de la conselleria no deixa espai per a la reflexió que exigeix la bona planificació del curs dels nostres fills.f) 500 professors que han deixat d’estar contractatsg) Tant d’interès i recursos emprats en el tema de la lliure elecció de llengua, que va generar un problema on no existia i ara… ni se’n parla. Han deixat tots sols als centres davant el problema.h) S’exigeix als professors formació però no es destinen recursos suficients per assolir-la. (Avançat 1 d’angles que només es pot obtenir amb classes presencials. Quan intentes matricular-te no hi ha places. L’oferta és escassíssima.)i) Manca de transparència a les adjudicacions que malgrat siguin legals, no deixen de generar molts dubtes de ser lícites. Aquestes maneres d’actuar generen suspicàcies i aprofundeixen l’ambient de desconfiança que s’està generalitzant en la societat que provoca que els ciutadans no confien en l’administració.j) Manca de finançament per al dia a dia dels centres.k) No es cobriran les baixes.l) Desprestigi i descrèdit de la feina pública.Malgrat tot açò tota la comunitat educativa seguirem treballant i lluitant per la qualitat de l’educació!!Aquest escrit serà ultimat per dues companyesLa Plataforma recomana debatre als centres la proposta que ha fet un company de deixar de participar de manera formal en el programa de centres ecoambientals. Per a qui no ho sàpiga, s’ha externalitzat la gestió d’aquest programa a una empresa catalana. Òbviament, aquesta proposta no té res a veure amb que als centres les Comissions continuen funcionant, si així ho troben els participants.Es decideix que la gent porti per a la propera reunió del dia 19 propostes d’actuacions per a realitzar les setmanes de les reunions amb els pares.També seria interessant que la gent portés propostes de com afrontar la nova situació als centres.Amb la intenció d’estar present als mitjans, es decideix que es demanarà pressupost del que costaria posar un anunci de la Plataforma en la premsa. A l’anunci apareixeria el logo, la direcció del blog i un eslògan que podria ser: “ Lluitant també s’educa” En la mateixa línia es veurà si és possible que ens publiquen una entrevista. Per últim es parlarà amb la Ser que ja s’ha posat en contacte amb nosaltres.També es decideix tornar a contactar amb els centres i amb les AMPES. S’encarregaran dues companyes.I ja per acabar es decideix que la propera reunió serà el dia 19 de setembre al Ramis a les 19h. Us esperem!!!!!*********************************************************************************\nTrobada dia 2 de juliol 2012. Som unes 20 persones.Aquesta reunió és exclusivament per decidir i organitzar les activitats que es van decidir fer per a Juliol.Encara ens falten ultimar detalls, però els dies que ens semblen més adients, tenint en compte les activitats organitzades a Maó, són el 11 i 20 de juliol. El lloc serà Can Victori.Els contactes amb els conferenciants ja estan iniciats, ara falta que les dates que els hi proposem els hi vagin bé.Després ens repartim les tasques de difusió entre els assistents. Un cop concretades les activitats i els ponents ens posarem en marxa per fer cartells, contactar amb premsa, publicar-lo en la xarxa… i després ja només quedarà esperar que hi hagi resposta per part de la gent. Hem de pensar que és precisament ara quan s’estan materialitzant les retallades en els centres, és ara quan els equips directius estan batallant per poder muntar el curs 2012/13 intentant allò impossible: donar el mateix servei amb molt menys recursos.La propera trobada ordinària serà dia 19 de setembre a les 19h a l’IES Cap de Llevant. De tota manera penseu que tal vegada l’inici de curs requerirà fer una trobada abans. Esteu atents!!*********************************************************************************\nTrobada 19 de juny 2012\nAvui assistim 15 persones. (Ja havíem comentat que molta gent tenia reunions i li seria difícil assistir, però es va considerar que no es podia acabar el curs sense celebrar la reunió ordinària)\nA la reunió s’han tractat els temes següents:\nValoració darreres actuacions:\nReunions informatives als pares___ A les escoles de Maó, Alaior, Ferreries i Ciutadella van anar bé.\nEs valora molt positiu que a Alaior s’ha enviat una carta a tots els alumnes signada per les APIMES. El que no s’ha aconseguit és que hi hagi una taula de la Plataforma a totes les festes de les APIMES, només hi haurà a una.\nAbraçada de Ferreries___ Va anar molt bé. Les APIMAS prèviament també es van posar d’acord per enviar una carta a tots els alumnes que convocava a participar.\nMani-enterrament___ Va anar molt bé. Assistència (1200 aprox). Valorem com a positiu la novetat del recorregut, la presència de la música, el fet de que fos un dissabte matí quan hi ha molta gent a Maó i el protagonisme dels al·lots.\nEl que no va funcionar del tot bé és el procés de l’organització. Esperem que funcioni millor en un futur.\nPropostes de funcionament\nLa Plataforma es reafirma en el seu funcionament assembleari i sense diferenciar alumnes, pares i profes.\nEs proposa que per les properes reunions s’acordin a l’inici els temes a tractar i qui la moderarà ( anirà rotant). Per als temes a tractar també es tindran en compte les propostes al blog de la gent que no pugui assistir.\n–Juliol. S’intentarà aconseguir alguna personalitat important del món de l’educació per que vengui a fer una conferència.\nTambé s’intentarà organitzar la projecció de la pel·lícula “Hoy empieza todo” amb debat posterior.\n– Segurament les samarretes es podran encomanar directament a la direcció que apareixerà al blog\n– Donar continuïtat als “dimecres de verd” i continuar lluint la nostra samarreta els dimecres.\n– A Ferreries s’està pensant en organitzar alguns tipus de tipus tallers.\n– Cuidar l’inici de curs, recordant quina és la situació.\n– Intentar aconseguir que vengui a fer una conferència un economista amb una visió alternativa.\n– Cercar que la primera actuació a l’inici de curs de la Plataforma sigui conjunta amb les plataformes de les altres illes.\n– Proposta per als pares de no comprar llibres. Es farà un petit escrit i intentarem donar-li el màxim de difusió. (0% de Llibres)\n– Organitzar “Un mati de contes” (Flautista de Hamelin, Història dels nombres…)\nEs recorda la convocatòria de dema dels estudiants.\nLa Propera trobada serà el dia 2 de juliol a les 19h únicament per concretar l’organització de les activitats de juliol.\nTrobada dia 4 de juny 2012\nLloc: Verge del Carme. Som uns 70. És la reunió més nombrosa que hem fet. A més dels habituals hi ha gent de diferents Apimes, Sindicats, Marc Unitari i “MUCEM”… la cosa marxa!\nTot d’una fem un poc de contextualització; prioritat des de l’inici d’unir forces; es comenten les actuacions dutes a terme i que, en aquets moments, estem centrats en la informació a les famílies. El dijous es celebrarà una reunió informativa de les “APIMES”(associacions de mares i pares) dels tres instituts de Maó. Tothom que ho vulgui està convidat.\nLes apimes d’Alaior i Fontiroig ens expliquen què han fet ells en relació a les famílies.\nDesprés de comentar diversos temes aconseguim centrar-nos en les actuacions del dia 16 de juny 2012.\nSurten diverses propostes:\nMar explica la proposta de Mallorca però Anselm explica que aquesta proposta no és del tot contundent i no tindria efectes polítics. S’ha de sortir al carrer a cridar. S’ha de molestar.\nAlguns comenten que hem de cercar un dia que hi hagi un acte polític, estar davant del Consell.\nAnselm diu que el que fa mal són 4000 persones al carrer.\nEs proposa fer un acte festiu a Mercadal i tallar la carretera.\nAnselm comenta que hem de pensar amb estratègia i no es tracta de posar-nos a una part de la gent en contra. A més comenta que històricament les mobilitzacions més grans s’han fet a la zona de Llevant.\nDesprés de donar-hi vàries voltes aconseguim consensuar una actuació amb la intenció de concentrar el màxim de gent per aconseguir el màxim de ressò. Es tracta d’un recorregut que partiria del parking del poliesportiu de Maó i passaria per davant de diversos centres de secundària, primària, escoletes, delegació territorial d’educació i aniria deixant crespons negres com a símbol de dol davant el que suposen les retallades. El recorregut acabaria en la delegació del govern on es llegirà un manifest.\nEl lloc i l’hora de trobada és el pàrquing del poliesportiu de Maó a les 12 del matí del dia 16 de juny. Els assistents han de fer veure que assisteixen al funeral de l’educació pública tal i com la coneixem; hi haurà un taüt, per tant, si es vol, es pot anar caracteritzat/disfressat per a l’ocasió. Es recomana samarreta verda, calçons o falda negres, crespons, pameles, vels, flors, espelmes….\nLa feina organitzativa ha estat repartida:\nGestió permisos, so i tarima _____ sindicats\nDifusió i premsa ____ tots hem d’intentar donar-li el màxim de difusió, però els contactes amb la premsa els farà el Marc Unitari. A les reunions de pares previstes també es comunicarà.\nEl cartell anunciador (tindrà format d’esquela) quan estigui es penjarà al bloc perquè tothom el pugui imprimir i penjar_____ membre de la plataforma.\nCarta perquè les Apimes, si ho troben oportú, la puguin enviar______ membre de la plataforma.\nCrespons negres per penjar als centres ____ diversos membres de la plataforma.\nManifest ____ el mateix redactat per la plataforma Crida de Mallorca.\nEl sector de l’alumnat present a la reunió ha anunciat una convocatòria de mobilització estudiantil per al dia 20 de juny. També estan dissenyant ferratines al·lusives al tema de les retallades. Tot i així, també s’adhereixen a l’acte previst pel dia 16 de juny.\nUs esperem a tots!!! Ens hi juguem molt!\nPlataforma dia 21 de maig 2012 a les 19h a l’escola Sa Graduada. Som uns 40\nDani Coca presenta a Anselm, del Marc unitari, que s’ha reunit després de molts anys per intentar aglutinar a pares, alumnes, sindicats, professors, … i que no atomitzem.\nTenim en comú tots (escoleta, esc concertada i pública) uns obJectius: Atenció a la diversitat i reducció de ràtios. Durant dues hores parlem de com i què fer. El resultat és el següent:\nACCIONS A FER ENTRE EL 22.05.2012 I EL 16.06.2012:\nDIA 22 MAIG:\n– Carta informativa als pares el dimarts 22 sotsignada per l’APIMA. Se’n donarà una a cada alumne.\n– Concentració –cassolada a la plaça Miranda a les 19h. Tothom de verd!\nCAMPANYA INFORMATIVA MASSIVA: Multiplicar accions entre tots per a què se’ns senti.\n– Crear carta per signar online.\n– Convocatoria pares/mares/alumnes per part de les APIMES dels centres escolars i fer una reunió per municipi la propera setmana (entre el 29.05 i el 2.06) (Les escoles de Ferreries ja ho han fet i en Dani ens ho explica) S’han de donar dades numèriques clares: Fracàs escolar fins ara amb totes les mesures és de 45%. A partir d’ara, afegint només dos punts i ens plantem en el 65%, 6,5 de cada 10 fills estaran en aquest grup! + la info del tríptic i de les retallades concretes dels centres.\n– Repartir tríptics de la plataforma per als llocs on hi hagi pares i fills que hi van: poliesportius, escoles,…. Deixar-los per a què en puguin agafar.\n– Adhessius per enganxar als cotxes,… (s’ha de demanar el preu)\nCAMPANYA ABRAÇA EL TEU CENTRE:\nIdea d’abraçar els centres de primaria, secundària, escoletes, infantils,… Ho comencen a Alaior i ens expliquen què tal ha anat.\nFer una caminata (tallar la carretera principal Maó-Ciutadella o fer un tram del mig o començar per les dues puntes i fer una estona caminant per la carretera amb el suport policial que fa falta). Trobada de pares, alumnes, profes, tothom que hi vulgui participar. Com donem publicitat? Qui ens veu? Altra proposta: festa reivindicativa amb grups de música per fillets i grans. Acte reivindicatiu-festiu. S’ha d’acabar de perfilar.\nLa comunitat educativa sencera ha d’estar implicada.\nA més, dimecres d’aquesta setmana es reuneixen els alumnes per fer alguna mobilització. Via facebook i d’altres s’ho estan passant. Anselm parla que a la reunió de dimecres passat del Marc Unitari en van parlar amb ells i sembla que ha fet efecte. Proposta de manifestació que parteix dels alumnes el 29 o 30 de maig. Estem pendents.\nSònia proposa que a part del que se faci el dia 16 de juny, el dia de les notes també fer alguna acció perquè els pares vénen tots a cercar les notes i s’ho poden trobar. Potser fer fotocòpies dels tríptic i adjuntar-los a les notes de fi de curs… s’ha d’acabar de perfilar.\nPropera reunió dia 4 de juny a l’escola Verge del Carme (si no hi ha contraordre) a les 19h\nInformació reunió 19 d’abril 2012. A la reunió assisteixen unes 30 persones.Es recorda que l’objectiu de convocar la reunió a Ferreries estava motivat per afavorir l’assistència de gent de ponent. No es pot dir que l’objectiu es complís.S’inicia la trobada situant un poc als que han vingut per primera vegada, comentant l’origen i els objectius de la plataforma.Passem a revisar les actuacions previstes:Dissabte 21 estarem a Ciutadella en la fira del llibre___ Ja tenim el permís. Ens situarem fora de la carpa. Els punts de llibre ja estan, hem de portar fulls per recollir signatures, i per que qui vulgui pugui demanar samarretes. El material per elaborar les flors de paper el tenim. Les farem avui quan acabem de comentar els temes pendents.Dissabte 21 a Ferreries___ Els companys de Ferreries consideren oportú posar també una parada el dissabte a Ferreries per aprofitar la gent que assistirà al lip-dub.Dilluns 23 dia del llibre a Maó___ Només ens han donat permís per estar a l’Esplanada, no al carrer Ses Moreres i plaça Ajuntament on estarà el moviment del dia del llibre. Decidim que no ens val la pena fer l’esforç de muntar una parada si quedarà totalment descontextualitzada de la festivitat del llibre i la lectura.Dissabte 12 de maig actuació a Ciutadella___ Encara estem pendents de la resolució del permís. De tota manera com que considerem que si ens el donaran, repassem tot el que hem de tenir preparat.\nEquip de so: parlem amb Edu però ell ja estava compromès per aquell dia, així que s’ha de cercar una alternativa i Louise posa a disposició l’equip de so del seu grup.\nTríptics: a l’anterior reunió es va considerar oportú tenir preparats uns tríptics per poder donar a la gent. Es presenta un esborrany on apareixen alternatives, dades sobre el frau fiscal i algunes de les fal·làcies més generalitzades. A tothom li semblen bé.\nActualització de plafons: Com també es va comentar a l’anterior reunió per al dia 12 un dels plafons passarà a estar dedicat exclusivament a les alternatives. Tothom està d’acord en que hem d’actualitzar l’altre plafó amb les notícies sobre l’amnistia fiscal. Així mateix es considera oportú elaborar una representació senzilla i gràfica que posi de relleu la manca de sentit de les afirmacions per part del ministre de que més alumnes per classe i menys professors no afectaran a la qualitat de l’ensenyament. Per exemple es proposa contrastar una foto real d’una classe amb 20 alumnes i una amb 35. Es decideix que aquesta part gràfica es farà a Ferreries i l’actualització de les notícies a Maó.\nSketchs: Fem un repàs dels alumnes responsables dels diferents sketchs. També comentem que estaria bé aconseguir que els més petits fessin algun.\nMaterial: S’emprarà el mateix que es va emprar a Maó.\nTrasllat: Es proposa que per arribar a Ciutadella quedem tots a les 8’30 a l’aparcament del poliesportiu municipal de Maó. D’aquesta manera es podran distribuir els que no tenen cotxe. També es comenta la possibilitat d’identificar els cotxes amb els logos.\nDifusió: un cop tenim assegurat el permís serà molt important donar-li entre tots la màxima difusió i animar a la gent a participar. Ha de sortir, com a mínim, tan bé com a Maó.\nPer últim, abans de posar-nos a fer flors, comentem que els de la plataforma de Mallorca han decidit posar-se la seva samarreta els dimecres. Alguns opinen que estaria molt bé triar el mateix dia per donar sensació d’unitat. De tota manera de moment els que si ho faran són els alumnes i decideixen que sigui el dijous.\nUn cop tractats aquets temes ens posem tots a fer les flors de color verd. Dona gust veure amb quina naturalitat cadascú cerca on la seva habilitat pot ser més aprofitada… uns pinten els pals, altres fan les flors, altres les aferren… Sobre les 21’15 repartim el material per continuar fent flors i quedem per al dissabte.\nCom que el 19 de maig és dissabte, la propera reunió segurament serà el 21, però ho publicarem tot d’una sabem el lloc.\nInformació reunió 19 de març 2012\nEls assistents a la reunió rondarien uns 25.\nAvui la reunió s’ha celebrat a l’escola de Sant Climent i això ens ha donat l’oportunitat als assistents de conèixer-la. Les mestres ens han mostrat les instal•lacions amb molt de gust. És un espai fantàstic i ple de fiets segur que encara ho ha de ser més.\nEl primer que hem fet ha estat la valoració de l’acte del dia 10 de març. En general tothom coincideix en que es va generar un ambient molt polit; que va ser una manera de protesta més actual; que l’equip de so va ser molt important per l’èxit; que els mitjans de comunicació van estar prou pendents; i per últim, que es va aconseguir donar la sensació d’unitat que perseguíem.\nEs considera que va haver poca presència de les escoles de ponent i açò ens ha portat a fer un repàs dels contactes amb les escoletes, escoles, ies, … per tornar a contactar de forma personal i intentar trobar, com a mínim, un contacte a cadascun que asseguri que les informacions i convocatòries arriben.\nDe tota manera pensem que poc a poc la gent es va assabentant i que el fet de realitzar les reunions a diferents bandes també ho facilitarà.\nDecidim que l’actuació s’ha de portar a altres bandes. Es pensa que Ciutadella és la millor opció per començar i es proposa el dia 12 de maig. S’ha d’iniciar el procés de demanar els permisos per demanar l’espai a la Plaça Catedral i un punt de llum. De tota manera hem de veure si seria possible comptar amb l’equip de so aquell dia.\nPer aquesta ocasió:\n• Haurem d’actualitzar els plafons de premsa i dedicar un només a les alternatives.\n• Elaborar uns tríptics amb la informació i les alternatives.\n• Interactuar més amb la gent per aconseguir signatures.\n• Col•locar de forma més accessible els articles, per qui vulgui llegir-los amb comoditat.\nDesprés passem a pensar actuacions per el dia de Sant Jordi. Apareixen moltes possibilitats, però al final decidim que demanarem permís per tenir una taula a Maó ( necessitaríem algú que pogués estar al mati). També s’intentarà demanar permís per estar a Ciutadella.\nPer aquesta actuació decidim que elaborarem punts de llibre amb el logo i alguna cita polida sobre educació. També flors de paper verd . No es tracta de vendre’ls, però si es poden fer donatius. També s’hauria de disposar d’alguna samarreta per poder-la vendre. Es recolliran signatures i, si ja estan, es donaran tríptics.\nComentem el contingut de la reunió que va celebrar la Plataforma prou retallades a la que va assistir Louis. També comentem que ens hem posat en contacte amb les plataformes d’Eivissa i Palma per intentar, com a mínim, estar informats de les actuacions ja que compartim objectius. En la mateixa línia, Sonia assistirà a l’assemblea de mestres i professors de Balears per la llengua.\nTambé tenim informació de la propera actuació que prepara el 15M per protestar contra el pagament de la targeta sanitària. Apareixerà informació al blog.\nI com a últim tema, parlem sobre la proposta de fixar un dia per dur la samarreta. No queda res tancat ja que sembla que el més adient seria que fos una actuació més centrada en els alumnes i avui no són molts a la reunió.\nLa propera reunió serà el 19 d’abril a les 19h i es celebrarà a l’institut de Ferreries. Aprofitarem aquesta reunió per fer les flors per el dia de Sant Jordi.\nInformació reunió 22 de febrer 2012:\nA la reunió han assistit unes 40 persones. Hem tornat a tenir noves incorporacions del Ramis i del Pascual Calbó.\nAbans de concretar els detalls de la propera actuació, hem comentat la conveniència de tenir algú que faci d’enllaç amb la Plataforma Prou retallades Menorca per poder coordinar les actuacions. Ha sortit una voluntària.\nTambé hem manifestat el nostre rebuig absolut davant l’actuació policial a València i la possibilitat de fer aquesta postura pública a la premsa.\nHem passat a informar sobre l’estat de la petició dels permisos per la realització de l’actuació al carrer. Com que no ha estat possible tenir-los per al dia 25, s’ha traslladat la petició al dissabte dia 10 de març. Segurament no hi haurà cap pega i la Plataforma podrà dur a terme la seva primera actuació.\nHem repassat el material necessari per la taula informativa i per els sketchs, així com els encarregats de tenir-lo a punt. Tothom que tingui samarreta de la plataforma la durà posada i qui no tingui hauria d’intentar portar alguna de color verd.\nEn relació a la gent que vulgui dedicar-se més a informar i a parlar amb les persones que s’atraquen, hem comentat que convindria que tots intentéssim destacar algunes idees bàsiques com:\n• Que la nostra intenció és ser una Plataforma de tota Menorca.\n• Que a la Plataforma estem junts pares, alumnes i professors.\n• Que amb les retallades i la manca d’inversió en educació sortim perdent tots, tota la societat.\n• Que el nostre sistema d’ensenyament públic, malgrat les millores que es poden fer, és molt digne i que mereix ser defensat.\n• Que hi ha alternatives a aquestes retallades, com la reducció del frau fiscal.\nConvindria que ens miréssim els articles i informes penjats al blog.\nTambé hem pensat els sistemes que emprarem per donar difusió: Facebock (crear un “Esdeveniment”), Blog, nota premsa, radio, IB3, twitter (#Menorca+EscolaPública)…\nPer últim, abans de passar a acabar de muntar els plafons i ultimar detalls, hem decidit que la propera trobada ordinària serà el 19 de març a les 19h a l’escola de Sant Climent.\nUs esperem, per tant, el dia 10 i el 19 de març!!!\nInformació reunió 1 de febrer 2012.\nEls assistents a la reunió rondarien uns 35.\nEl primer que hem decidit ha estat el dia en que es podria fer l’actuació al carrer. El 25 de febrer ens ha semblat un bon dia, però queda pendent de que ens concedeixin el permís. L’espai que es demanarà és la plaça del Carme. (Tot d’una tinguem resposta, informarem)\nS’han elaborat els plafons informatius. Entre uns quants s’ha seleccionat la informació. No ha estat fàcil perquè hi havia molta, però hem pensat instal•lar un “Racó de lectura” on estaran tots els articles que ens semblin interessants per aquells que ho vulguin llegir. Als plafons també s’ha deixat una mica d’espai per afegir algunes dades significatives.\nTambé s’ha considerar oportú que hi hagi taules on mostrar les samarretes per qui vulgui encarregar, targetes com les d’abans de nadal i recollida de signatures.\nQuan als esquetxos, s’han llegit, s’han distribuït i s’ha fet un assaig. De tota manera si algú no ha pogut assistir i vol participar segur que no hi haurà cap pega.\nA la propera reunió, que serà el 22 de febrer a les 19h, acabarem d’ultimar detalls.\nInformació reunió 25 de gener 2012:\nA la reunió van assistir 37 persones.\nEs va iniciar la trobada donant la benvinguda a la gent que venia per primera vegada i després Aina ens va explicar un poc com havia anat la reunió del 15M a Sant Lluis (on també estaven presents la plataforma Prou retallades). Entre d’altres ens va dir que la gent havia rebut positivament el sorgiment de la nostra Plataforma.\nEs va revisar si s’havien enviat els comunicats decidits l’anterior reunió i com havia faltat enviar a les escoles, allí mateix es va redactar un breu email de presentació i es va enviar a totes les escoles.\nDesprés, es va iniciar la posada en comú de les propostes per a la següent actuació. Va haver un ric intercanvi de propostes, opinions, visions… i al final es va decidir que a més dels plafons informatius amb noticies i dades que donen una visió de la situació, es representaran petits esquetxos que ens ajuden a captar l’atenció, a posar l’accent en les conseqüències que tindran les mesures preses i les anunciades, i a més, que ens permetin fer-ho amb sentit de l’humor.\nEns vam dividir en grups i vam redactar els guions per als esquetxos.\nLa major part de gent va estar d’acord en que l’actuació s’havia de fer el més prest possible i per això van tornar a quedar el dimecres 1 de febrer a partir de les 18 h. La intenció és elaborar els plafons informatius (així que qui tingueu alguna cosa que considereu interessant porteu-la), distribuir els papers (qui els vulguin assumir. La resta només ha de fer pinya) , assajar els esquetxos, localitzar el material que pugui fer falta, concretar la petició de permisos (si s’ha de fer..)… En definitiva, intentar deixar l’actuació preparada.\nA la darrera trobada es va pensar que estaria bé publicar un resum dels temes tractats a les reunions. Esperem que serveixi perquè tot aquell que estigui interessat pugui fer un seguiment del contingut de les reunions.\nInformació reunió 19 de gener 2012:\nA la reunió van assistir unes 35 persones. El primer que vam fer va ser valorar com havia funcionat l’actuació del dia 22 de desembre.\nA la reunió estaven presents membres de la Plataforma prou retallades Menorca i es va decidir adherir-nos i unificar esforços.\nTambé es va dedicar una estona a pensar quina seria la millor manera d’arribar a tots els centres i a totes les associacions de pares perquè tothom que vulgui pugui participar. Es va decidir, entre d’altres, que l’apa enviaria emails a totes les associacions de pares, que amb els centres de Ferreries i de Ciutadella contactaríem personalment i que revisaríem els enllaços al blogs per optimitzar les possibilitats del facebook.\nTambé es va mostrar com quedaven les samarretes, el seu preu i qui va voler ja les va encarregar. Les samarretes tindran un cost de deu euros. Es va decidir portar un registre de despeses.\nDesprés vam estar compartint impressions i opinions referents a les noves actuacions i el seu contingut. Hi havia un acord prou clar de que la plataforma s’havia de fer visible al carrer. Es van sentir les diferents propostes i al final es va quedar que només sortir amb plafons informatius no cridaria gaire l’atenció, que tal vegada es podia combinar amb una espècie de performance on simuléssim una classe i on, amb les preguntes i respostes, deixéssim clares algunes de les realitat presents i futures al món de l’ensenyament.\nCom que aquesta acció requeria una preparació concreta es va decidir tornar-nos a trobar el dimecres 25 de gener a les 19h exclusivament per preparar aquesta actuació.\nRESUM REUNIO DE DIA 10-9-2012 « Plataforma en defensa de l'escola pública.


La comunitat xinesa d’Elx ajorna els actes d’Any Nou a causa del coronavirus - À Punt\nLa comunitat xinesa d’Elx ajorna els actes d’Any Nou a causa del coronavirus\nEls actes es traslladen al 26 d’abril.\n28 de gener 2020 - 17:03\nL’organització de la gran desfilada de l’any nou xinés a Elx (Baix Vinalopó) han decidit ajornar la data prevista per a la celebració a causa de l’estat d’ànim de la comunitat xinesa pels efectes del coronavirus al seu país. Segons han informat, els actes es traslladen al dia 26 d’abril.\nEl centre de la ciutat havia començat a preparar-se amb els elements característics d’aquesta tradició.\nEl coronavirus ja ha matat més d’un centenar de persones a la Xina. Aquest dilluns a la nit l’Hospital de Torrevella va activar el protocol d’estudi d’un possible cas d’infecció, que ja ha sigut descartat.


Un mentrestant infinit Un mentrestant infinit – El Món\nUn mentrestant infinit\n"Qualsevol negociació, per a què ho sigui, implica que ambdues parts tinguin, alhora, capacitat de pressió i voluntat de cessió"\nSalvador Cot 15/09/2021 8:56 pm\nLa taula de diàleg/negociació ha deixat una foto, l’única concessió de Pedro Sánchez a la part catalana. I la sensació, diàfana, que el Govern no es cohesionarà mai, però tampoc no es trencarà. Tot plegat, encara incrementa més la sensació de professionalització extrema de la política catalana, una característica incompatible amb la ruptura per la què voten i es manifesten, des de fa una dècada llarga, les bases socials de l’independentisme.\nQualsevol negociació, per a què ho sigui, implica que ambdues parts tinguin, alhora, capacitat de pressió i voluntat de cessió. En aquest cas, el diàleg es fa impossible perquè la part espanyola té una força gairebé il·limitada i nul·la intenció de cedir i, per contra, la Generalitat només pot exhibir feblesa. Fins el punt que l’autogovern català, com va quedar clar des de l’aplicació del 155, és una concessió graciosa que sempre es pot retirar. I sense tenir en compte l’opinió dels catalans.\nL’actiu que podria posar la part catalana damunt la taula és la possibilitat -o la realitat, encara millor- d’una desobediència massiva. És l’única carta amb una possibilitat de victòria i, per tant, un incentiu clar per arrossegar Madrid a una posició negociadora. Sense això l’horitzó és un mentrestant infinit.\nVendetta 15/09/2021 11:34 pm\nBlablabla fum processista de la taula dels botiflers\nVictor 16/09/2021 12:22 am\nTambé es pot fer caure Sánchez quan menys s'ho esperi. Potser el cove de les burles ja està massa plè.\nERC NOMINES I FERROVIALS del chorizon Jun1ueraw 16/09/2021 6:39 am\nNomines, nomines, nomines, erc, erc, erc, junqueras, junqueras, junqueras, españa, españa, españa, Quina banda de FERROVIALS JUNQUERAS, el fraile chorizon\nUs presento al nostrat Sonat! 16/09/2021 5:41 pm\nPer a ser un País normal també hem de tenir una quota de frikis i sonats. Sumant els trolls Ñordos i els corruptgents, superem la mitjana ejpaÑola i europea...\nERC NOMINES I FERROVIALS del chorizon Junqueras I el BOBBON DE SANCHEZ DE FRANCO Y DEL PSOE.ERC 16/09/2021 6:39 am\nVotar junqueras, i omplir la butxaca, Viva el,BORBON JUAN CARLOS JUNQUERAS, EL BRIBON FERROVIAL.ERC 16/09/2021 4:13 pm\nJunque4as encara no hqs robat prou, puto español?\nVeterà antifranquista. 16/09/2021 8:03 am\nJa se que em repeteixo, però que la opinió dels catalans no es tingui en compte es deu a que, en aprovarl'estatut i la constitució -1979 i 1978- hi vam renunciar explicitament, posant-noe en mans del govern espanyol en tot i per a tot.\nfat boy 16/09/2021 8:39 pm\nAura 16/09/2021 9:31 am\nSi aquest teatre de la taula era per la imatge, Sánchez ha aconseguit les que li interessaven sense moure's en absolut. A més ha imposat el seu "acercamiento" Tot l'escenari de Palau per a ell. Periodistes dels seus. Aragonès surt més tard, com "la torna". Molt bona Ponsatí exigint a la UE. A veure què farà ara ERC. De moment sense pressa i discreció que pot ser... silenci.\nfat boy 16/09/2021 9:39 am\nPotser el que hauriem d'identificar es quin es el principal enemic i, alhora, la baula mes feble dels espanyols. I aquesta es el Ministerio de Economia y Hacienda, o com se li'n digui ara. Tot el que afebleixi aquest ministeri afebleix decisivament la capacitat repressora de l'enemic i es per aixo que no entenc perque l'algaravia que es monta quan es descobreixen les estafes del Borbo o dels Pujol o de tots aquells defraudadors quan son aliats objectius de l'independentisme. Honestament crec que se n'hauria de fer una llista perque la Republica els atorgui una medalla i, immediatament, un avis que la mateixa conducta contra la Republica es castigara amb pena de cadena perpetua.\nDoctor Strangelove 16/09/2021 4:41 pm\nTio, el greix t'afecte a la neurona que et queda, vigila que a aquest pas, defecaràs pel carrer! Doc.\nfat boy 16/09/2021 8:41 pm\nVous m'ennuyez, Monsieur.\nNarcís 16/09/2021 11:48 am\nÉs obvi que aquesta " taula de negociació " ha de ser trascendental i urgent en llurs resultats ( no debades fa 4 anys del procés ) que no pas un anar tirant . . . . PD : ça com lla, davant població espanyola que només cerca nostra mal i davant justícia ' sense comentaris ' . . qui pot creure's res !\nHòstia, i pensar que la senyora Albiach va dir que som una nació, bé de fet també fa temps que ho va dir Illa i ara que recordo, també Iceta 16/09/2021 11:53 am\nI mentrestant no hi ha res de res. Es com Déu abans de fer la creació que no hi havia res de res, doncs això, una altra trampa per agafar carallots.\nUn mentrestant infinit 16/09/2021 1:26 pm\nEls corruptgents van tenir un mentrestant infinit de 10 anys, cap resultat. Ara mana ERC des de fa pocs mesos, de moment han alliberat els presos polítics i reactivat la taula de diàleg que es va carregar el pallasso Torra per ordres de Fuigpelmón, per cert, el batxiller està malalt? Fa molts dies que no diu res, no fa per ell, potser està avergonyit d'haver trigat setmanes a donar el resultat de l'1-O, segons a suspendre la DUI, i hores a fugir deixant-ho tot enmerdat?\nEla 16/09/2021 4:03 pm\nI ERCorrupgent fa 80 anys que viu del independentisme i encara menys. Aqui no s'ha mogut fitxa fins que els que no eren independentistes s'hi han posat ara fa uns 10 anys. 80 anys parlant-ne i no fent res i quan toca fer-ho et diuen esperem uns 20 anys més,\nSi Ela, 16/09/2021 5:37 pm\nEls corruptgents votavan la Lliga Regionalista fa 80 anys, des que il Capo di Famiglia Pujol la va fundar, han robat i donat suport al PP a canvi de peix al seu coba. Quan van sortir a la llum els missals andorrans de i el cas Millet, es van convertir en independentistes i van prUcessar cap enlloc durant 10 anys. Un poc honorable batxiller va fer un gran pas enrera suspenent la DUI en segons i fugint deixant-ho tot enmerdat, vam perdre totes les complicitats i simpaties que teniam als països Democràtics. ERC fa pocs mesos que ha tocat cuixa, però li ha tocat ballar amb la reina del prUcessisme, Junts-per-no-se-sap-què\nEla 16/09/2021 8:40 pm\nper-no-se-sap-què? Perquè la gent vota Junts i els ha votat. ERCcorrupgents prUcessant la independència 80 anys i en Junqueras sense fer estructures d'Estat, rendint-se al regne d'Espanya com a bona persona i bon cristià i ara espereu 20 anys més, o més fins que ell pugi presentar-se de nou a eleccions autonòmiques\njo si que se per què 17/09/2021 7:42 am\njunts per la pasta? junts per processar?\nPsiquiatre d'en Narcís 16/09/2021 1:30 pm\nTorni a pendre la medicació que li vaig receptar, sinó dirà bajenades i incongruencies com com dir qu'el procés porta 4 anys quan tothom recorda que son 10 de prucessisme cap enlloc sumant la costellada de 3 respostes de Miss Catalunya, la vergonya de Fuigpelmón suspenent la DUI i fugint, i l'impass del pallasso Torra jugant amb pancartetes i obeint als jutges.\nRicard 16/09/2021 1:38 pm\nCom la cano de Nadal: fum, fum, fum.\nDonec perficiam 16/09/2021 3:53 pm\nLa taula nomes serveix per tenir temps, temps i diners que Caspaña necessita com l'aire que respira. Sense el PIB Català, Caspaña és un regne en caiguda econòmica lliure. I Europa ho sap..... i a Caspaña saben tambe que "qui dia passa, any empeny". Patètic el paperot d'Erc.\niluminand... 16/09/2021 5:38 pm\nERC- 16/09/2021 6:50 pm\nLealtad al Rey Besugo Aragones del Caudillo de PIneda. España, Rey y Constitucion (ERC), FRANQUISME TOTAL\nERC-PSOE, BORBONS 155 16/09/2021 6:51 pm\n666 16/09/2021 7:45 pm\nLA DESOBEDIÈNCIA CIVIL PACÍFICA L'ÚNICA SOL.LUCIÓ. SÍ SR. ! I PASSAR TOTALMENT DELS ÑORDOS.


Dues dècades mutants\nAquest 2020 se celebra el 20è aniversari de l’arribada de l’univers mutant dels X-Men al cinema. Al llarg d’aquestes dues dècades el grup de superherois ha protagonitzat una trilogia, una tetralogia i una nova saga que s’ha vist abortada per la venda dels seus drets cinematogràfics. A més, dos dels seus membres han donat peu a les seves pròpies franquícies. Repassem totes les propostes que conformen el seu particular univers…\nL’any 2000 el grup de superherois va debutar a la gran pantalla de la mà del cineasta Bryan Singer a ‘X-Men’. La pel·lícula era una carta de presentació dels mutants que es dividien en dues faccions, liderades pel professor Charles Xavier i Magneto, interpretats respectivament per dos veterans de luxe com són Patrick Stewart i Ian McKellen. El grup dels bons el formaven Lobezno (Hugh Jackman), Cíclope (James Marsden), Jean Grey (Framke Janssen), Tormenta (Halle Berry) i Pícara (Anna Paquin), entre d’altres. La pel·lícula va funcionar a taquilla i 3 anys després va arribar la seva continuació novament amb Bryan Singer darrera de la càmara. ‘X-Men 2’ narrava com el professor Xavier portava una escola per educar els joves mutants i ensenyar-los a dominar els seus poders. Paral·lelament la societat cada cop els margina i els hi té més por fins que es crea una unitat especial governamental que té com a objectiu destruïr-los. En aquesta seqüela repetien tots els protagonistes de l’original, s’hi presentava un altre mutant, el Rondador Nocturno (Alan Cumming), i s’hi sumava Brian Cox en el paper de William Stryker, el cap de la unitat especial del govern. Al 2006 s’estrenava el darrer capítol de la primera trilogia, ‘X-Men, la decisión final’ ara dirigida per Brett Ratner. Aquest tercer film presentava un dilema als mutants: l’elecció entre la renúncia als seus poders i convertir-se en humans o mantenir-los i continuar marginats per la societat. Novament s’enfrontaven Xavier i Magneto, ubicats en les dues posicions antagòniques, i també repetia la resta d’estoll de protagonistes als que se sumaven Ellen Page (Kitty Pride), Ben Foster (Ángel) i Kelsey Grammer (Bestia).\n5 anys després d’aquesta primera trilogia arribava el seu reboot amb ‘X-Men, primera generación’ de la mà del cineasta Matthew Vaughn. El film ens portava a l’origen de la relació entre, els ara joves, Charles Xavier (James McAvoy) i Magneto (Michael Fassbender), inicialment amics, i com entrenaven els joves mutants ja coneguts de l’anterior trilogia (ara interpretats per Jennifer Lawrence, Nicholas Hoult, Rose Byrne, Caleb Landry Jones, Lucas Till, Tye Sheridan, Zoë Kravitz i Jannuary Jones) com, ja al final, neixia la seva confrontació després de derrotar un enemic comú (a qui donava vida Kevin Bacon). L’any 2014 el director Bryan Singer va tornar a la franquícia amb X-Men: días del futuro pasado i amb ell van tornar els protagonistes de la primera trilogia: l’excusa era la possibilitat de viatges temporals i aquest multiespai provocava que els mateixos mutants s’ajudessin a si mateixos en la seva joventut. La mescla va resultar fallida i per això X-Men: Apocalipsis (2016) de nou amb Singer darrera de la càmara se centrava en la trama iniciada a ‘Primera generación’. Aquest film va suposar la presentació de la jove Jean Grey (interpretada per Sophie Turner) que seria la protagonista del darrer film d’aquesta tetralogia: ‘X-Men: Fénix Oscura’ (2019), òpera prima de Simon Kinberg, guionista del capítol anterior, que comptava amb el fitxatge d’una actriu de luxe: Jessica Chastain. En aquest comiat assistiam a la transformació de Jean Grey en el personatge del títol, un dels mutants més poderosos de l’univers.\nGràcies a l’èxit de taquilla de la saga mutant, Fox es va plantejar que els seus protagonistes tinguessin les seves pròpies franquícies indiviuals explicant els seus orígens. El més carismàtic de tots ells, Lobezno, va inaugurar el projecte però el seu fracàs va dinamitar les aspiracions de la productora. Així l’any 2009, i amb Gavin Hood darrera de la càmara, s’estrenava ‘X-Men orígenes: Lobezno’ que se situava 17 anys abans del primer film del grup i que explicava la transformació de Logan (Hugh Jackman una vegada més) en el mutant del títol. Malgrat el seu discret pas per taquilla, el personatge va tenir dues pel·lícules més, ambdues dirigides per James Mangold. En la primera, ‘Lobezno inmortal’ (2013), el personatge explorava els seus orígens i la seva vinculació amb la màfia japonesa. En l’altra, ‘Logan’ (2017), que va suposar el comiat de Jackman del personatge després de 17 anys, trobem a Lobezno en la seva època crepuscular i sense poders, com també el professor Charles Xavier (el retorn al personatge de Patrick Stewart), que han de protegir a una jove mutant. ‘Logan’, nominada a l’oscar al millor guió adaptat, és, sense cap dubte, la millor pel·lícula, amb diferència, de l’univers mutant.\nL’any 2016 va ser el torn de Deadpool, dirigida per Tim Miller. El film va suposar un canvi radical respecte al to de la resta de propostes de l’univers mutant. Ryan Reynolds va interpretar un antiheroi absolutament irreverent i, a diferència de les altres pel·lícules, fosc, àcid i adreçat a un públic expressament adult. La proposta va ser un autèntic èxit, tant de públic com de crítica, que va provocar una inevitable seqüela dos anys després, ara amb David Leitch darrera de la càmara, en que el personatge (de nou Reynolds) s’enfrontava a Cable (Josh Brolin) i per derrotar-lo formava el grup anomenat X-Force.\nEnguany ha arribat als cinemes Los nuevos mutantes, dirigida per Josh Boone amb la intenció de donar peu a una nova franquícia protagonitzada pel grup del títol (interpretat per Blu Hunt, Maisie Williams, Anya Taylor-Joy, Charlie Heaton i Henry Zaga). El film també suposa un canvi de to respecte a la resta del seu univers: molt més fosc i amb apunts del gènere de terror. La proposta no ha funcionat, ni a nivell de públic ni de crítica; aquest fet unit a la compra de Fox per part de Disney ha posat fi a aquesta hipotètica nova saga. Aquesta compra, a part de finiquitar ‘Los nuevos mutantes’, implica el retorn dels ‘X-Men’ a Marvel i no trigarà massa en arribar-nos un nou reboot del grup de mutants original que s’intercali amb els altres superherois del seu extens univers cinematogràfic.\n« El cinema de setembre 2020\nEl cinema d’octubre 2020 »


DESPRÉS DEL VERMUT DE RELLA \_\_\_ RELLA\nDESPRÉS DEL VERMUT DE RELLA\nComentari de la Maria Altisent sobre el VERMUT de RELLA\nEstic convençuda que, sovint, entre nosaltres acostumem a pensar i a actuar de manera semblant. Ja fa molts dies que amb els companys més propers de RELLA ens plantegem, suggerim, proposem, valorem… en definitiva, donem tombs i més tombs a què caldria fer i com per tal de dinamitzar RELLA retornant-li aquell caire d'espontaneïtat i bona companyia amb la il·lusió de trobar-nos i gaudir de fer-ho…I ens ho plantegem així, de manera semblant entre nosaltres. Hi hem de fer alguna cosa!\nSortim d'una situació pesada, malentesa i molt mal explicada que ens té sotmesos a una certa apatia: no ens trobem tan fàcilment amb la gent, sortim menys de casa o bé sortim per altres causes que ho fèiem, sentim una certa mandra que minimitza el dinamisme individual que manteníem, decidim trobades virtuals com a habituals... Ens passa el temps i anem canviant cap a hàbits diferents. D'aquests hàbits, no tots van lligats a la nostra condició d'anar avançant en edat, sinó que en suportem alguns que són com a imposats pel context: l'anomenada pandèmia i els consegüents confinaments ens han deixat herències recents, com la por, la inseguretat, la comoditat, un cert passotisme…\nReflexions com aquesta són un tema recurrent entre nosaltres i trobar-hi una resposta és un objectiu nostre a RELLA.\nAquest va ser l'objectiu inicial al plantejar una trobada tan insòlita com imprevista amb el VERMUT del dia 29 i, un objectiu més ampli fora el fet d'esperar que del dia 29 en surtin altres iniciatives de trobades i interaccions entre nosaltres.\nNo ha estat fàcil, però sí que compensa la dedicació al valorar el resultat que en percebem. Us vull fer partícips de la satisfacció d'escoltar les paraules que algunes companyes m'han fet arribar tot dient, "ho hem passat molt bé...feu actes col·lectius; nosaltres hi serem per a seguir-vos". Fantàstic i moltes gràcies, noies!\nEstic segura que vàrem fer un grup prou suficient de gent per tal de poder estar contentes i a més a més, espero que vàrem valorar que es tractava d'una proposta informal i intencionada i que continuarà.\nM'atreveixo a dir que ho vàrem passar molt bé i que va ser un encert la trobada i n'hem assolit l' objectiu, tot i que, si haguéssim sumat més, millor! El nostre vermut va ser tan generós com anunciàvem i amb cafè… És a dir, va ser prou satisfactori tant en l'abundància i varietat de plats com la gentilesa del servei. Va ser el nostre dinar del diumenge, oi?...\nNo us esteu de buscar altres activitats col·lectives i del caire que us sembli, perquè us seguirem!\nA tota l'Associació us dono les gràcies per la vostra participació i us convido a continuar amb l'ànim ben actiu, i us voldria transmetre una part de la il·lusió que jo sento en mantenir ben viu el caliu a RELLA en qualsevol de les seves manifestacions, si són de l'interès d'algun grup que les protagonitza. Serem al vostre costat , compteu-hi!\nPresidenta de RELLA


Inici > II Simposi Els Tres Regnes. Inscripció oberta gratuïta\nEn 2008 i després d'un llarg procés es va desenvolupar el I Simposi La Creu dels Tres Regnes. Espai i temps en un territori de frontera. La seu va ser la localitat valenciana d'Ademús. El motiu del mateix era conjuminar gents, investigadors, pobles, realitats, problemes i solucions d'aquests territoris amb una clara problemàtica comuna. El trifini (en el terme de Castielfabib, llogaret de Rierol Cerezo) uneix les terres de Castella, Aragó i València. El Simposi va tindre un gran èxit de públic, ponents i comunicacions, a més de dinamitzar la localitat. Els seus resultats van ser publicats l'any 2011 en un llibre titulat La Creu dels Tres Regnes. Espai i temps en un territori de frontera (UCLM; 2011) coordinat per Josep Montesinos i Carmen Poyatos.\nAra volem plantejar el II Simposi. En aquesta ocasió participen les tres Universitats dels territoris: Universitat de València (Facultat de Geografia-Història), Universitat de Castella-la Manxa (Facultat de Ciències de l'Educació i Humanitats, Campus de Conca), Universitat de Saragossa (Facultat de Ciències Socials i Humanes, Campus de Terol). La seu central serà la localitat d'Ademús, i Moya a Conca, més Libros a Terol.\nA l'organització s'incorpora l'Acadèmia Valenciana de la Llengua (AVL) la qual coordinarà l'apartat de ‘Parles’, seguint la tradició de diverses jornades realitzades sobre aquest tema anteriorment.\nEn l'organització participen, igual que en la primera edició, l'Associació d'Amics de Moya i l'Institut Cultural i d'Estudis del Racó d'Ademús (ICERA). Així mateix, s'espera la participació d'altres institucions dels tres territoris.\nHi haurà diversos blocs de contingut, al voltant de les parles de les diferents zones, el Patrimoni Cultural i Natural i el Territori.\nInfo II Simposi: https://ir.uv.es/MqhT5qg\nData De 20 de maig de 2022 a 14 de juliol de 2022. 24h. Tots els dies.\nLloc de realització Ademuz, Cuenca, Libros